舞孃 (歌)

《舞孃》係臺灣歌手蔡依林嘅一隻單曲，由國會音樂喺2006年4月26號發行，收錄喺蔡依林嘅專輯《舞孃》；隻歌曲喺Hit FM年度百首單曲排行榜排第33名。

背景同發行 
臺灣歌手蔡依林喺2006年2月16號簽約國會音樂唱片公司，並表示佢個人第8張錄音室專輯喺同年5月12號發行。蔡依林簽約國會音樂後嘅首張專輯名叫《舞孃》，呢張專輯突破佢個人以往專輯嘅規格，總製作成本超過3千萬新臺幣。蔡依林表示專輯名稱代表嘅唔單止係識跳舞嘅女仔，更擁有「幻化自我能量、舞蹈人生」嘅意義。專輯嘅第一主打歌曲《舞孃》喺同年4月26號發佈，並喺同年5月6號喺MTV亞洲大獎頒獎典禮上台第一次表演呢隻歌；隻歌強烈歌節奏感配上容易上口嘅歌詞，唔同地方風情嘅旋律利落地流暢地貫穿隻歌嘅節奏；隻歌由臺灣音樂人陳鎮川填詞，澳洲音樂人Miriam Nervo、Olivia Nervo同美國音樂人Greg Kurstin一齊作曲，臺灣音樂人呂紹淳編曲，臺灣音樂人阿弟仔製作；隻歌歌製作人阿弟仔入圍第18屆金曲獎最佳單曲製作人獎。隻歌MV由臺灣導演賴偉康同比爾賈一齊執導，並喺同年4月28號發佈；蔡依林亦為呢隻歌MV學習韻律體操同融合中東舞蹈同雷鬼嘻哈嘅「光波舞」，展現力同美嘅結合；蔡依林表示：「『舞孃』呢個概念係因為先有咗歌，有人填咗《舞孃》嘅詞，然後先有咗喺封面上睇到嘅呢個造型。至於嗰段有彩帶嘅舞蹈，比歌仲早。我係喺出面跑宣傳嘅時候睇電視，覺得體操入面嗰個彩帶好好睇，就同經紀人話要學，要放喺以後嘅舞蹈入面。後嚟專輯做好咗之後我哋覺得彩帶舞比較適合放喺《舞孃》呢首歌上；」蔡依林亦表示：「舞蹈喺我嘅表演出係好重要嘅一個環節，都係我好有自信嘅一個部份！呢次都會帶嚟全新、諗唔到嘅舞步，請大家期待啦！」

曲目 
CD
 《舞孃》－3:04

CD－中國大陸版
 《舞孃》－3:04
 《假裝》－5:15

人員 
 阿弟仔－和聲編寫、和聲
 蔡依林－和聲
 陳文駿－錄音師
 王俊傑－混音師
 強力錄音室－錄音室、混音室

發行歷史

2006年單曲
蔡依林嘅歌
國語歌